Bu Leɣṭuṭ acku ula mi yewweḍ d argaz mazal iberru-d i yileɣṭuṭen-is. Ulac win yeẓran acḥal yessaweḍ di leɛmer-is ma tlatin neɣ rebɛin iseggasen. At n Tgemmunt akk yettagad-iten ama d argaz, tameṭṭut neɣ aqcicamecṭuḥ daɣ netta win i as-yennan susem neɣ ad ak-wwteɣ yeqqarasen kan: Ala! Ala a dada flan! Bu leɣṭuṭ yezga yettwaḥqer di taddart yettwawet, yerwa lḥif acku imawlan-is ur as-d-ǧǧin ara ula d taferka s way-s ara d-yessis amɛic-is.